Guignard on Italiassa luistellut Marco Fabbrin parina ja edustanut Italiaa arvokilpailuissa vuodesta 2011 alkaen. Kymmenen parhaan joukkoon he ylsivät ensimmäisen kerran Euroopan-mestaruuskilpailuissa vuonna 2013 ja maailmanmestaruuskilpailuissa vuonna 2018. He saavuttivat EM-pronssia vuonna 2019. Talviuniversiadeissa 2015 he voittivat kultaa. Olympialaisissa he ovat sijoittuneet 14:nneksi Sotšissa 2014 ja kymmenenneksi Pyeongchangissa 2018.